ประกาศองค์การบริหารส่วนตำบลลาดแคประกาศองค์การบริหารส่วนตำบลลาดแคเรื่องการดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐เกี่ยวกับข้อมูลข่าวสารส่วนบุคคลขององค์การบริหารส่วนตำบลลาดแค[๑] เพื่อให้เป็นไปตามมาตรา ๒๓ (๓) แห่งพระราชบัญญัติข้อมูลข่าวสารของทางราชการพ.ศ. ๒๕๔๐ ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคลโดยจัดให้มีการพิมพ์ในราชกิจจานุเบกษา และตรวจสอบแก้ไขให้ถูกต้องอยู่เสมอ องค์การบริหารส่วนตำบลลาดแค ในฐานะเป็นหน่วยงานราชการบริหารส่วนท้องถิ่นสังกัดกระทรวงมหาดไทย สามารถจัดระบบข้อมูลข่าวสารส่วนบุคคล ตามพระราชบัญญัติข้อมูลข่าวสารของราชการพ.ศ. ๒๕๔๐ ได้ ดังนี้(ก) ประเภทของบุคคลที่มีการเก็บข้อมูลไว้๑. พนักงานส่วนตำบล สังกัดองค์การบริหารส่วนตำบล๒. พนักงานจ้าง สังกัดองค์การบริหารส่วนตำบล๓. คณะผู้บริหารและสมาชิกสภาองค์การบริหารส่วนตำบล๔. บุคคลที่มีหน้าที่เสียภาษีป้าย ภาษีโรงเรือนและที่ดินภาษีบำรุงท้องที่ในเขตองค์การบริหารส่วนตำบล(ข) ประเภทของระบบข้อมูลข่าวสารส่วนบุคคล๑. แฟ้มประวัติพนักงานส่วนตำบล๒. บัตรประวัติพนักงานส่วนตำบล๓. แฟ้มประวัติพนักงานจ้างส่วนตำบล๔. สมุดทะเบียนประวัติคณะผู้บริหารและสมาชิกสภาองค์การบริหารส่วนตำบล๕. ทะเบียนภาษีต่างๆ ใบเสร็จรับเงิน ฎีกาเบิกจ่ายเงินและสัญญาจ้างต่างๆ(ค) ลักษณะการใช้ข้อมูลตามปกติ๑. ใช้ในการบริหารงานบุคคลขององค์การบริหารส่วนตำบลลาดแค๒. ใช้ในการควบคุมดูแลตรวจสอบการทำงานของคณะผู้บริหารและสมาชิกสภาองค์การบริหารส่วนตำบล๓. ใช้ในการบริหารกิจการขององค์การบริหารส่วนตำบล๔. ใช้ในการบริหารงานการเงิน การคลัง ใช้ในการเบิกจ่ายเงินให้กับคู่สัญญาและใช้เป็นหลักฐานในการเรียกเก็บภาษีต่างๆ การประเมินภาษี และการประมาณการรายได้ประจำปีงบประมาณขององค์การบริหารส่วนตำบล(ง) วิธีการขอตรวจดูข้อมูลข่าวสารของเจ้าของข้อมูล๑. กรณีการขอดูประวัติพนักงานส่วนตำบลหรือพนักงานจ้างส่วนตำบล๑.๑ แจ้งความประสงค์ต่อเจ้าของข้อมูล เมื่อได้รับอนุญาตจากเจ้าของข้อมูลกรอกแบบฟอร์มขอตรวจสอบ ก.พ. ๗ หรือสมุดประวัติ และปลัดองค์การบริหารส่วนตำบลพิจารณาอนุมัติ๑.๒ ปลัดองค์การบริหารส่วนตำบล เสนอนายกองค์การบริหารส่วนตำบลเพื่อขอพิจารณาอนุมัติ๑.๓ เจ้าของข้อมูลสามารถตรวจสอบข้อมูลของตนเองได้ตลอดเวลาโดยแจ้งสำนักปลัดองค์การบริหารส่วนตำบล๒. กรณีการขอดูประวัติคณะผู้บริหารและสมาชิกสภาองค์การบริหารส่วนตำบล๒.๑ แจ้งความประสงค์ต่อเจ้าของข้อมูล เมื่อได้รับอนุญาตจากเจ้าของข้อมูลกรอกแบบฟอร์มขอตรวจสอบสมุดทะเบียนประวัติ และนายกองค์การบริหารส่วนตำบลพิจารณาอนุมัติ๒.๒ เจ้าของข้อมูลสามารถตรวจสอบข้อมูลของตนเองได้ตลอดเวลาโดยแจ้งสำนักปลัดองค์การบริหารส่วนตำบล๓. กรณีการขอดูข้อมูลผู้เสียภาษีป้าย ภาษีโรงเรือนและที่ดินภาษีบำรุงท้องที่ในเขตองค์การบริหารส่วนตำบล๓.๑ กรอกแบบฟอร์มขอตรวจสอบเอกสารหลักฐานต่าง ๆ และปลัดองค์การบริหารส่วนตำบลพิจารณาอนุมัติ(จ) วิธีการขอให้แก้ไขเปลี่ยนแปลงข้อมูล๑. กรณีการขอแก้ไขเปลี่ยนแปลงข้อมูลพนักงานส่วนตำบลและพนักงานจ้างส่วนตำบล๑.๑ แจ้งความประสงค์พร้อมเอกสารประกอบการแก้ไขให้สำนักปลัดองค์การบริหารส่วนตำบลเป็นผู้รับผิดชอบ๑.๒ การขอแก้ไขวัน เดือน ปีเกิด ปฏิบัติตามระเบียบสำนักนายกรัฐมนตรีว่าด้วยการขอแก้ไขวัน เดือน ปีเกิด ในทะเบียนประวัติข้าราชการ พ.ศ. ๒๕๒๗๑.๓ การแก้ไขเพิ่มเติมรายการในทะเบียนประวัติของพนักงานส่วนตำบลมีแนวทางปฏิบัติ ดังนี้- รายการเปลี่ยนแปลงหรือเพิ่มเติมที่จะต้องแจ้งให้งานการเจ้าหน้าที่ฝ่ายบริหารงานบุคคลทราบเพื่อบันทึกในทะเบียนประวัติ- การผ่านการอบรม ดูงานและการรับเครื่องราชอิสริยาภรณ์แจ้งการเปลี่ยนแปลงหรือเพิ่มเติมรายการดังกล่าว โดยแนบสำเนาหลักฐานที่เกี่ยวข้องได้กับเจ้าหน้าที่ฝ่ายบริหารงานบุคคลสำนักปลัดองค์การบริหารส่วนตำบลจำนวน ๑ ชุด- การเพิ่มวุฒิการศึกษา ใช้หลักฐานสำเนาประกาศนียบัตรปริญญาบัตร และสำเนาใบแสดงผลการศึกษา จำนวน ๑ ชุด- การเปลี่ยนชื่อตัว - ชื่อสกุล ให้แจ้งการเปลี่ยนแปลงโดยแนบสำเนาเอกสารหลักฐานการเปลี่ยนชื่อตัว ชื่อสกุล พร้อมแนบสำเนาทะเบียน (ท.ร. ๑๔)จำนวน ๑ ชุด- การเพิ่มเติมรายการอื่นๆ เช่น การได้รับการคัดเลือกพนักงานดีเด่นเป็นต้นให้ส่งสำเนาใบประกาศหรือหลักฐานอื่นๆ จำนวน ๑ ชุด๑.๔ เอกสารหลักฐานที่ส่งให้องค์การบริหารส่วนตำบลต้องรับรองสำเนาถูกต้องตามระเบียบสำนักนายกรัฐมนตรีว่าด้วยงานสารบรรณ พ.ศ. ๒๕๒๖ ข้อ ๓๑ ทุกฉบับ๒. กรณีการขอแก้ไขเปลี่ยนแปลงข้อมูลของคณะผู้บริหารและสมาชิกสภาองค์การบริหารส่วนตำบล๒.๑ ขอแก้ไขเปลี่ยนแปลงข้อมูลโดยการยื่นคำร้อง พร้อมทั้งแนบสำเนาเอกสารหลักฐานที่เกี่ยวข้องและขออนุมัติจากปลัดองค์การบริหารส่วนตำบล และนายกองค์การบริหารส่วนตำบล หลังจากนั้นเจ้าหน้าที่ผู้รับผิดชอบจะดำเนินการแก้ไขต่อไป๒.๒ เอกสารหลักฐานที่ส่งให้เจ้าหน้าที่ฝ่ายบริหารงานบุคคลต้องรับรองสำเนาถูกต้องตามระเบียบสำนักนายกรัฐมนตรีว่าด้วยงานสารบรรณ พ.ศ. ๒๕๒๖ ข้อ ๓๑ ทุกฉบับ นอกจากเพิ่มเติมรายการหรือการขอเปลี่ยนชื่อตัวหรือชื่อสกุล๓. กรณีการขอแก้ไขเปลี่ยนแปลงข้อมูลผู้เสียภาษีป้ายภาษีโรงเรือนและที่ดิน ภาษีบำรุงท้องที่ในเขตองค์การบริหารส่วนตำบล๓.๑ ขอแก้ไขเปลี่ยนแปลงข้อมูลโดยการยื่นคำร้อง พร้อมทั้งแนบสำเนาเอกสารหลักฐานที่เกี่ยวข้องและขออนุมัติจากปลัดองค์การบริหารส่วนตำบล หลังจากนั้นเจ้าหน้าที่ผู้รับผิดชอบจะดำเนินการแก้ไขต่อไป(ฉ) แหล่งที่มาของข้อมูล๑. เจ้าของประวัติพนักงานส่วนตำบล คำสั่งแต่งตั้งโอนย้าย เลื่อนขั้นเงินเดือนพนักงานส่วนตำบล๒. เจ้าของประวัติพนักงานจ้างส่วนตำบล คำสั่งแต่งตั้งเลื่อนขั้นเงินเดือนพนักงานจ้างส่วนตำบล๓. เจ้าของประวัติคณะผู้บริหารและสมาชิกสภาองค์การบริหารส่วนตำบล๔. การสำรวจและการยื่นแบบเสียภาษีป้าย ภาษีโรงเรือนและที่ดินภาษีบำรุงท้องที่ในเขตองค์การบริหารส่วนตำบลจึงประกาศให้ทราบโดยทั่วกันประกาศณ วันที่ ๑๖ มกราคม พ.ศ. ๒๕๕๐ศราวุฒิวงค์คำจันทร์นายกองค์การบริหารส่วนตำบลลาดแควัชศักดิ์/ผู้จัดทำ๒๘มีนาคม ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๓๑ ง/หน้า ๑๘/๑๙ มีนาคม ๒๕๕๐